มีก้อนนิ่มๆไม่เจ็บกลิ้งไปกลิ้งมาได้อยู่ตรงคอสองข้าง มีแสบคอนิดหน่อย เวลากลืนน้ำลายเจ็บคอนิดหน่อย
สวัสดีค่ะ การวินิจฉัยที่เป็นไปได้-ต่อมน้ำเหลืองอักเสบ ซึ่งมักเกิดร่วมกับการติดเชื้อหรืออักเสบบริเวณหู คอ จมูก พอการติดเชื้อหายไป ต่อมน้ำเหลืองจะค่อยๆยุบไปได้เอง-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันการให้ได้การวินิจฉัยที่แน่นอนของก้อนนี้จำเป็นต้องตรวจร่างกายร่วมด้วย ดังนั้นหากก้อนที่มีอยู่ไม่หายไปหลังจากที่การติดเชื้อที่คอดีขึ้นหรือหายสนิทแล้ว ควรไปพบแพทย์เพื่อตรวจเพิ่มเติมการดูแลตัวเองเบื้องต้นไม่ไปกดก้อนบ่อยๆ ไม่เอายาอะไรไปทาเอง สังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก ร่วมด้วยหรือเปล่า ถ้ามีควรรีบไปพบแพทย์